Document ID: /roh_data/filtered/fineweb-2-filterrobots_roh.jsonl.gz/1123

Ils daners duajan tranter auter vegnir duvrads per il program da nutriment da l’ONU e per l'agid da fugitivs da l’ONU, la UNHCR. Quellas mesiras han tenor la chanceliera tudestga Angela Merkel ina buna raschun:
Pli fitg ch’ins cumbattia las raschuns per la fugia, e pli pauc che persunas sajan sfurzadas da bandunar lur patria. Era saja da communitgar a persunas che fugian be ord raschuns economicas, ch’els n’hajan nagina raschun per protecziun e nagina perspectiva.
Malgrà che las decisiuns na schlian betg la crisa, tutgian ellas tar ils numerus pass necessaris, da ditg Merkel.
Crear «hotspots» per reparter ils fugitivs
Era han ils presidents decis da crear en l’Italia ed en la Grezia enfin november centers da registraziun - uschenumnads hotspots - nua che 160'000 fugitivs pon vegnir repartids sin ils stadis commembers.
RR novitads 06:00